- Gesami Hea:su
- <
- 105
- >

105
Gode amola Ea fi Dunu
(1 Hou Olelesu 16:8-22)
1 Hina Godema nodone sia:ma!
Ea gasa bagade hou olelema!
Ea hamobe amo fifi asi gala huluanema olelema!
2 Hina Godema nodone gesami hea:le ima!
Amola liligi noga:idafa Ea hamobe amo adodoma.
3 Nini da Ea fi dunuba:le, hahawane nodoma.
Amola dunu huluane Ema nodone sia:ne gadobe
amo da hahawane nodoma:ma.
4 Hina Gode Ea fidima:ne lala masa,
amola Ema mae yolele nodonanoma!
5-6 Dilia da Gode Ea hawa: hamosu dunu A:ibalaha:me amola Ya:igobe,
Hi ilegele lai, egaga fifi mana.
Dilia da Gode Ea musa: degabo hame ba:su hou hamoi amo dawa:ma,
amola se imunusa: fofada:su Ea hamoi, amo bu dawa:ma.
7 Hina Gode da ninia Gode.
Ea hamoma:ne sia:i, E da osobo bagade fifi asi huluane ilima sia:i.
8 E da Ea Gousa:su sema hamoi
amo eso huluane mae fisili ouligilalumu.
E hamomusa: ilegei da fifi manebe 1,000 bobaligila masunu, ilima dialumu.
9 *Mui 12:7; 17:8; 26:3E da A:ibalaha:me amola Aisage elama hamomusa: ilegele sia:i,
amo E da gagui dialumu.
10 †Mui 28:13Hina Gode da Ya:igobema eso huluane dialoma:ne gousa:su hamoi.
11 E amane ilegele sia:i, “Na da Ga:ina:ne soge dima imunu.
Amo soge da di fawane gaguli esalumu.”
12 Gode Ea fi dunu da bagahame galu.
Ilia da Ga:ina:ne soge ganodini ga fi dunu agoane ba:i.
13 Ilia da soge enoga enogaia udigili lafiadalu.
Ilia da fifilai enoga enogaia udigili lafiadalu.
14 ‡Mui 20:3-7Be Gode da ili gaga:iba:le, eno fi da ili hame banenesi.
Ili gaga:ma:ne, Gode da eno hina bagade dunu ilima amane sisane i,
15 “Na ilegei hawa: hamosu dunu, ilima mae se nabasima.
Na balofede dunuma, mae digili ba:ma!”
16 §Mui 41:53-57Hina Gode da ilia sogega ha: iasi
amola ilia ha:i manu logo hedofai dagoi.
17 **Mui 37:28; 45:5Be E da dunu ea dio amo Yousefe, (e da udigili hawa: hamomusa: bidi lai)
amo ili bisima:ne asunasi.
18 ††Mui 39:20 - 40:23Ea emo da sia:inega la:gi amola ea galogoa sisiga:le,
ouli gisa:gisu ba:i.
19 E da se nabawane ouesalu amogainini
ea musa: ba:la:lusu liligi da dafawane doaga:i dagoi ba:i.
Hina Gode Ea sia: da ea ba:la:lusu da dafawane olelei.
20 ‡‡Mui 41:14Amalalu, Idibidi hina bagade (e da fifi asi gala bagohame ouligisu)
ea se iasu diasu logo doasima:ne sia:i.
21 §§Mui 41:39-41E da Yousefe amo Idibidi gamane ouligima:ne sia:i.
E da Idibidi soge huluane, ea fawane ouligima:ne sia:i.
Yousefe da eagene dunu amola hina bagade 22 Hina bagade ea sia:beba:le, Yousefe da eagene dunu amola hina bagade
ea fada:i sia:su dunu huluanema ouligi galu.
23 ***Mui 46:6; 47:11Amalalu, Ya:igobe da Idibidi sogega asili, ha:ini fi.
24 †††Gadili Asi 1:7-14Hina Gode da Ea fi dunuma, mano bagohame i.
E da ilima ha lai dunu baligima:ne, gasa bagade Ea fi dunuma i.
25 Hina Gode da hamobeba:le, Idibidi dunu da Gode Ea fi dunuma bagade higasu.
Idibidi dunu da Isala:ili dunuma bagadewane ogogosu.
26 ‡‡‡Gadili Asi 3:1 - 4:17Amalalu, Gode da Ea ilegei hawa: hamosu dunu Mousese
amola Elane ela asunasi.
27 Ela da Gode Ea gasa bagade hou amola musa: hame ba:su hou
amo Idibidi soge ganodini hamoi.
28 §§§Gadili Asi 10:21-23Gode da Idibidi sogega gasi iasi.
Be Idibidi dunu da Ea hamoma:ne sia:i nabawane hame hamoi.
29 *Gadili Asi 7:17-21E da ilia hano huluane maga:me a:i asili,
menabo huluane bogogia:i.
30 †Gadili Asi 8:1-6Guama da ilia soge huluane nabalesi.
Hina bagade ea diasu amolawane guamaga nabalesi.
31 ‡Gadili Asi 8:16-17,20-24Gode da hamoma:ne sia:beba:le,
gagoba: amola mimini da soge huluane ganodini bagadewane wa:le lafia:su.
32 §Gadili Asi 9:22-25E da gibu mae iawane,
mugene amola ha:ha:na fawane ilia sogega iasi.
33 Amoga E da ilia waini efe amola figi ifa
amola ifa huluane gugunufinisi dagoi.
34 **Gadili Asi 10:12-15E da hamoma:ne sia:beba:le,
danuba: wa:i osea:i, idimu hamedeidafa, amo ilima asunasi.
35 Ilia da ifalabo amola ha:i manu bugi
amo huluane na dagoi.
36 ††Gadili Asi 12:29E da Idibidi sosogo fi magobo dunu mano huluane fane lelegei.
37 ‡‡Gadili Asi 12:33-36Amalalu, E da Isala:ili dunu gadili oule asi.
Ilia da silifa amola gouli gisawene gadili asi.
Ilia huluane da dagumui amola gasa bagade ba:i.
38 Idibidi dunu da iliba:le beda:i,
amola ili ahoabeba:le hahawane ba:i.
39 §§Gadili Asi 13:21-22Gode da Ea fi dunuma mu mobiga dedeboi.
Amola gasia hadigima:ne lalu iasi.
40 ***Gadili Asi 16:2-15Ilia Ema edegeiba:le, e da ilima aiyei (quail) sio i.
E da Hebeneganini, ili sadima:ne, ha:i manu i.
41 †††Gadili Asi 17:1-7; Idisu 20:2-13E da igi da:iya fabeba:le, hano fudagala:le, musa:le sa:ili,
hano bagadewane hafoga:i sogega hano yogo asi.
42 E da musa: Ea hawa: hamosu dunu A:ibalaha:mema hadigi ilegele sia:su,
amo bu dawa:i.
43 Amaiba:le, e da Ea ilegei fi dunu gadili oule asi.
Amola ilia da hahawaneba:le, nodone gesami hea:i amola wele sia:i.
44 ‡‡‡Yosiua 11:16-23- 45 Ea fi dunu da Ea sema amo noga:le nabawane hamoma:ne,
amola Ea hamoma:ne sia:i amo huluane noga:le fa:no bobogema:ne,
E da eno dunu fi ilia soge samogene, Ea fi dunuma i.
Amola Ea fi dunu da eno dunu ilia bugili nasu soge gesoama:ne,
E da logo doasi. Hina Godema nodoma!

- Gesami Hea:su
- <
- 105
- >

*105:9: Mui 12:7; 17:8; 26:3

†105:10: Mui 28:13

‡105:14: Mui 20:3-7

§105:16: Mui 41:53-57

**105:17: Mui 37:28; 45:5

††105:18: Mui 39:20 - 40:23

‡‡105:20: Mui 41:14

§§105:21: Mui 41:39-41

***105:23: Mui 46:6; 47:11

†††105:24: Gadili Asi 1:7-14

‡‡‡105:26: Gadili Asi 3:1 - 4:17

§§§105:28: Gadili Asi 10:21-23

*105:29: Gadili Asi 7:17-21

†105:30: Gadili Asi 8:1-6

‡105:31: Gadili Asi 8:16-17,20-24

§105:32: Gadili Asi 9:22-25

**105:34: Gadili Asi 10:12-15

††105:36: Gadili Asi 12:29

‡‡105:37: Gadili Asi 12:33-36

§§105:39: Gadili Asi 13:21-22

***105:40: Gadili Asi 16:2-15

†††105:41: Gadili Asi 17:1-7; Idisu 20:2-13

‡‡‡105:44: Yosiua 11:16-23

© 2000 Tom Hoey