- Gesami Hea:su
- <
- 114
- >

114
“Baligisu” Gesami Hea:su
1 *Gadili Asi 12:51Isala:ili dunu (Ya:igobe egaga fi) ilia da ga fi soge amo Idibidi fisili,
gadili ahoanoba,
2 Hina Gode da Yuda fi Ea hadigi fi ilegei dagoi.
Amola E da Isala:ili fi Ea fidafa ilegei.
3 †Gadili Asi 14:21; Yosiua 3:16Maga:me Hano Wayabo da ili ba:lalu, hobea:i.
Yodane Hano da yogodalu yolei.
4 Goumi ilia da goudi agoane hahadiasu.
Amola agolo ilia da sibi mano agoane hahadia lafia:su.
5 Hano wayabo! Di da adiba:le hobeabela:?
Amola Yodane hano di da abuliba:le yogo ahoanu amo fisibala:?
6 Goumi! Di da abuliba:le goudi manoga hadiabe defele hadialula:?
Agolo soge!
Dilia da abuliba:le, sibi manoga suagagala: gagadobe defele hamosula:?
7 Osobo bagade! Hina Gode da mabeba:le,
Ya:igobe ea Gode Ea midadi yaguguma.
8 ‡Gadili Asi 17:1-7; Idisu 20:2-13Bai E da igi amo afadenene hano wayabo hamosa,
amola magufu adobo amo hano bubuga:su agoane hamosa.

- Gesami Hea:su
- <
- 114
- >

*114:1: Gadili Asi 12:51

†114:3: Gadili Asi 14:21; Yosiua 3:16

‡114:8: Gadili Asi 17:1-7; Idisu 20:2-13

© 2000 Tom Hoey